4 


ΚΑΛΗ ΒΔΟΜΑΔΑ 

Ξημερώνει άλλη μια Δευτέρα. Δεν έχει σημασία ποια. Μια καινούρια αλλά και συνάμα ίδια Δευτέρα ξεκινάει, αφού για σένα 
όλες είναι ίδιες όπως και σχεδόν όλες οι μέρες της εβδομάδας. 

Το ξυπνητήρι χτυπάει, αλλά δε θες να σηκωθείς. Σκέφτεσαι πως έχεις ακόμα χρόνο και λες: "άλλα πέντε λεπτά" και μετράς από 
μέσα σου για να περάσουν.. .Σηκώνεσαι, φτιάχνεις γρήγορα ένα καφέ, ντύνεσαι και φεύγεις για τη δουλειά σου. Όπως πάντα με 
βήμα ταχύ για να μη χάσεις το λεωφορείο που έχεις μάθει ακριβώς τι ώρα περνάει. Φτάνεις και περιμένεις να περάσει το 8ωρο 
σου για να γυρίσεις πίσω στο σπίτι σου, εκτός κι αν έχεις και δεύτερη δουλειά. Τέλος πάντων, φτάνεις σπίτι κουρασμένος και 
ανίκανος να κάνεις οτιδήποτε. Δύο είναι οι επιλογές που έχεις:Να πέσεις για ύπνο ή να πέσεις για ύπνο παρακολουθώντας 
τηλεόραση. Ότι κι αν κάνεις πάντως, δε θα το καταλάβεις, εφόσον σ' όλη σου τη ζωή κοιμάσαι. 

Την επόμενη μέρα όλα είναι ίδια. Το μόνο που διαφέρει είναι ότι Τρίτη και Τετάρτη έχει μπάλα, παίζει η ομάδα... η μοναδική 
σου ιδέα. Εάν κερδίσει καλώς. Αν όχι σου φταίνε τα πάντα. Τα λόμπι, η ατυχία το κοράκι ο διαιτητής μέχρι και η γυναίκα σου. 
Κι έτσι χωρίς να το καταλάβεις είναι Πέμπτη. Πλέον έχεις αρχίσει να ονειρεύεσαι το Σαββατοκύριακο. Δε σκέφτεσαι τίποτα 
άλλο. Δε μπορεί μια μέρα είναι, θα περάσει. Σχεδόν τα κατάφερες, είναι Παρασκευή! Η τελευταία εργάσιμη της βδομάδας. 
Κοιτάζεις συνέχεια το ρολόι σου. 8 ώρες ακόμα, 7, 6, ... , 3, 2, 1 ώρα και ναι, σχόλασες! Ετοιμάσου να ξεχυθείς σε όλα τα 
γκλαμουρομίζερα μαγαζιά που σε έχουν συνηθίσει 

Κάπως έτσι περνάει το βράδυ της Παρασκευής, το Σάββατο και φτάσαμε στην Κυριακή. Τρία πράγματα μόνο σκέφτεσαι., εάν 
βέβαια σου έχει μείνει αυτό το προνόμιο, (που πολύ αμφιβάλλω) Η ομάδα, ποιος θα φύγει απ' το αγαπημένο σου τεαΙίΐΥ και ότι 
αύριο για σένα θα είναι πάλι η ίδια γαμημένη Δευτέρα. 

Τίποτα άλλο δε σε νοιάζει. Ούτε όσοι πεινάνε, ούτε όσοι διψάνε, όσοι κρυώνουν και ούτε ακόμα όσοι πεθαίνουν .Εμένα όμως 
μου φτάνει ότι κάθε μέρα θα ζεις την ίδια μέρα. Ένας ατελείωτος φαύλος κύκλος που άφησες να σου φτιάξουν. Άντε και καλή 
βδομάδα... 


Τ® ΗΙ1ΙΡ1Ι ®υτ 


Το 12χρονο εμπάργκο του Ο.Η.Ε. 
μετά το πρώτο "κύμα" του κόλπου 
στοίχισε 1,5 εκατομμύρια ζωές στον 
Ιρακινό λαό, 40% των οποίων είναι 
παιδιά. 

Οι κλιματικές αλλαγές προκάλεσαν 
150000 θανάτους το 2000. 

Ε.άθε 7 δευτερόλεπτα ένας άνθρωπος 
μολύνεται από τον ιό του 3108. 

Σύμφωνα με τις στατιστικές του ΡΒΙ, 
το 1998, από τις 7755 εγκληματικές 
πράξεις που είχαν κίνητρο το μίσος, 
4321 οφείλονταν σε φυλετικούς 
λόγους και 1390 σε θρησκευτικούς. 

Οτι περίπου το 1/3 του κόσμου ζει με 
Ιευρώ την ημέρα. 


Όταν ξεκινήσαμε να φτιάχνουμε αυτό το πράγμα που 
ονομάσαμε 'ιιΐιιιηι' δε σκεφτήκαμε κ πολλά...Μόνο και 
μόνο η ιδέα που μας ήρθε ήταν αρκετή για να αρχίσουμε. 
Δε μας ένοιαξαν καθόλου οι τυχόν δυσκολίες που θα 
συναντούσαμε στην πορεία (που όντως ήταν πολλές) αρκεί 
αυτό το πράγμα να γινόταν πραγματικότητα (όπως κ 
έγινε).Δε μας ένοιαξε το οικονομικό κόστος που θα είχαμε, 
όχι πως μας περίσσευαν τίποτα λεφτά, αλλά γιατί όταν 
θέλεις να κάνεις κάτι μέσα απ' τη ψυχή σου, το κάνεις όποιο 
και να' ναι το κόστος. Μέσα από αυτό το έντυπο, 
εφημερίδα, δελτίο η όπως θέλετε πείτε το, αποφασίσαμε να 
βγάζουμε πράγματα προς τα έξω που μένουν ασχολίαστα 
και απαρατήρητα από πολλούς και κυρίως από τα Μ.Μ.Ε. 
Με το ιιύιιηι θέλουμε να κάνουμε αυτό που κάνουν και 
άλλοι πολλοί αλλά όχι για κάποιο κομματικό όφελος. Να 
δείξουμε ακόμα και στους ίδιους μας τους εαυτούς ότι μέσα 
από την αυτοοργάνωση μπορείς να πετύχεις πολλά και 
όμορφα πράγματα Θέλουμε να ξυπνήσουμε τον κόσμο που 
ζει μες στην απραξία και να τον κάνουμε να αναρωτηθεί τι 
σκατά γίνεται. Να κοιτάξει γύρω του και να σκεφτεί. Να 
προβληματιστεί κ αυτός όπως εμείς, και γιατί όχι...να 
δημιουργήσει κιόλας. Να ονειρευτεί κι αυτός ένα 
διαφορετικό κόσμο. Να αγωνιστεί και να παλέψει ενάντια 
στα αφεντικά κ σε κάθε εξουσία που σκορπάει τη δυστυχία 
και την εξαθλίωση. Να εναντιωθεί στα σχέδια των 'ισχυρών' 
και να εξεγείρει την αξιοπρέπεια του. Άντε και καλή 
αρχή.. .Για επικοινωνία στο ε-ιηπίΐ υ1ιυηι@1τ66ΐηώ1.§Γ 

Να 'στε καλά! 



Αυτόνομη Περιοδική Εκδοση # 1 


ΟΙ ΔΙΚΟΙ ΜΑΣ ΑΓΩΝΕΣ ΔΕΝ ΕΙΝΑΙ ΟΛΥΜΠΙΑΚΟΙ 


Ακούμε να μιλούν κάθε μέρα για τους 
Ολυμπιακούς Αγώνες. 

Ακούμε ότι οι ολυμπιακοί αγώνες 
"ενώνουν λαούς" και είναι το υπέρτατο 
αθλητικό γεγονός. 

Ακούμε ότι τα έργα που γίνονται για τους 
ολυμπιακούς θα μείνουν σε εμάς, αρκεί να 
κάνουμε λίγη υπομονή. 

Ακούσαμε να μας καλούν να γίνουμε 
εθελοντές, να φορέσουμε μπλουζάκια και 
κονκάρδες με το σήμα της ολυμπιάδας. 
Ακούσαμε στο ραδιόφωνο και στην 
τηλεόραση χαρούμενες κραυγές από 
κάποιους όταν έμαθαν πως οι ολυμπιακοί 
του 2004 θα γίνουν στην Αθήνα... 



Δεν ακούσαμε όμως από πουθενά τις κραυγές των δεκάδων 
εργατών που έχασαν και χάνουν τη ζωή τους, ακρωτηριάζονται 
και τραυματίζονται βαριά στα ολυμπιακά έργα, αφού η βιασύνη 
για να τελειώσουν γρήγορα, δεν επιτρέπει την πολυτέλεια να 
λαμβάνονται τα απαραίτητα μέτρα ασφαλείας. Δεν ακούσαμε 
από κανέναν για τους 18 εργάτες που έχουν χάσει μέχρι στιγμής 
τη ζωή τους στα Ολυμπιακά έργα. Δεν ακούσαμε από πουθενά 
το κλάμα των οικογενειών που αφήνουν πίσω τους οι 
αδικοχαμένοι εργάτες, δεν ακούσαμε τι έχουν να πουν τα 
ορφανά που μαθαίνουν ότι ο πατέρας τους δεν θα ξαναγυρίσει 
στο σπίτι. Δεν ακούσαμε για τους κινδύνους που θα προκύψουν 
από την προχειρότητα των έργων που "θα μείνουν" για μας, 
αφού η ίδια η ολυμπιακή επιτροπή είχε επισημάνει ότι είναι 
πρακτικά αδύνατο να είναι έτοιμα στην ώρα τους. Δεν 
ακούσαμε για το κύμα ανεργίας που θα επέλθει όταν οι 
εργαζόμενοι στα ολυμπιακά έργα δεν θα έχουν πλέον δουλειά. 
Δεν ακούσαμε για την οικονομική χρεοκοπία που πρόκειται να 
ακολουθήσει την ολυμπιάδα, αφού σύμφωνα με τους 
οικονομολόγους, θα πρέπει να εξοφλήσουμε τα έξοδα από αυτά 
τα έργα, τα οποία όπως συνήθως γίνεται με τα δημόσια έργα, 
ξεπερνούν κατά πολύ τους προϋπολογισμούς τους. Δεν 
ακούσαμε για τις καταχρήσεις του χρήματος από τα αφεντικά, 
τους κολλητούς των κυβερνητών απ' τους οποίους πήραν τις 
εργολαβίες, που μειώνουν το κόστος αγοράζοντας φτηνά υλικά, 
δίνοντας μισθούς πείνας στους εργαζόμενους, περικοπές στα 
μέτρα ασφάλειας, πρόσληψη μεταναστών χωρίς χαρτιά και 
ασφάλεια για ένα κομμάτι ψωμί. Δεν ακούσαμε για την 
αστυνομοκρατία της αθλητικής ζωής, όπως έχει ήδη αρχίσει να 
εφαρμόζεται με τις απαγορεύσεις που επέβαλαν στις 
μετακινήσεις των οπαδών, όπου η βία στις κερκίδες ζει και 
βασιλεύει ενώ προστίθεται σ' αυτήν και η ωμή βία των 
μπάτσων. Δεν ακούσαμε για τα ασφυκτικά μέτρα ασφαλείας, 


αυτά που "θα μείνουν", με κάμερες παντού, χιλιάδες επιπλέον 
μπάτσους στους δρόμους, νέες "αντί"τρομοκρατικές μονάδες. 
Δεν ακούσαμε για την μπατσοποίηση του στρατού, όταν οι 
φαντάροι θα καλούνται να εκτελέσουν υπηρεσίες καταστολής, 
κι από κει και πέρα, θα μπορούν να χρησιμοποιηθούν για 
καταστολή διαδηλώσεων, απεργιών, κινητοποιήσεων 
γενικότερα. Δεν ακούσαμε για την ΠΟΙΝΙΚΟΠΟΙΗΣΗ της 
διαμαρτυρίας, όταν απαγορεύονται στην "ιερή πόλη" των 
Αθηνών όλες οι κινητοποιήσεις στο δρόμο, όταν 
νομιμοποιείται η απρόκλητη καταστολή με επικίνδυνα χημικά 
εναντίων των ανθρώπων που διαμαρτύρονται. Δεν ακούσαμε 
για την απαγόρευση της κυκλοφορίας σε κατοικημένες 
περιοχές, πράγμα που έχει να γίνει από τον καιρό της χούντας. 
Δεν ακούσαμε για τα γραφεία των μυστικών υπηρεσιών 
Αμερικής και Βρετανίας, που για πρώτη φορά μετά τη χούντα 
ανοίγουν επίσημα με το πρόσχημα της ασφάλειας των 
ολυμπιακών. Δεν ακούσαμε για την τεράστια οικολογική 
καταστροφή και την μεταβολή του καιρού, αφού μεγάλες 
εκτάσεις στρώθηκαν με μπετό και άσφαλτο μεταβάλλοντας τη 
θερμοκρασία του περιβάλλοντος, υδροβιότοποι 
καταστράφηκαν, μονάδες υπερυψηλής τάσης εγκαταστάθηκαν 
ακόμα και σε κατοικημένες περιοχές όπως στην Ηλιούπολη, 
δεν ακούσαμε για τον σκουπιδότοπο που θα αφήσουν πίσω 
τους οι ολυμπιακοί αγώνες και επίσης δεν ακούσαμε για τα 
τόσα αδέσποτα ζώα που έχουν θανατωθεί. 

Δεν ήθελαν να ακούσουμε για όλα αυτά τα πράγματα όμως 
εμείς θα τους κάνουμε να μας ακούσουν. Να εναντιωθούμε 
ενάντια στην απόλυτη εξουσία και εξαθλίωση που μας 
επιβάλλουν με το πρόσχημα του αθλητικού πνεύματος, ενός 
πνεύματος που έχει πνιγεί ανάμεσα στους σπόνσορες, τα 
συμφέροντα της εξουσίας, το ντοπάρισμα και το βρώμικο 
κέρδος. 

ΕΚΔΗΛΩΣΕΙΣ-ΚΙΝΗΤΟΠΟΙΗΣΕΙΣ ΕΝΑΝΤΙΑ ΣΤΗΝ ΟΛΥΜΠΙΑΔΑ 


Ο ΡΟΛΟΣ ΤΩΝ ΟΛΥΜΠΙΑΚΩΝ ΑΓΩΝΩΝ ΣΤΙΣ 
ΑΡΧΑΙΕΣ ΚΟΙΝΩΝΙΕΣ (Ιδεώδη-Θρησκκεία-Εκεχειρία) 
ΠΑΡΑΣΚΕΥΗ 13/02/2004 6:00 μ.μ. ΣΥΓΧΡΟΝΟΙ ΟΛΥΜΠΙΑΚΟΙ ΑΓΩΝΕΣ-ΟΡΓΑΝΟ ΤΗΣ 
ΠΟΛΥΤΕΧΝΕΙΟ ΠΑΓΚΟΣΜΙΑΣ ΚΥΡΙΑΡΧΙΑΣ (Κρατικές Δολοφονίες 

και Καταστολή-Εθνικά Ιδεώδη-Θέαμα—Ντόπινγκ- 
Οικ.Συμφέροντα-Πρωταθλητισμός-Εθελοντισμός) 
ΟΛΥΜΠΙΑΚΟΙ ΑΓΩΝΕΣ ΚΑΙ ΠΑΓΚΟΣΜΙΑ 
ΑΝΤΙΤΡΟΜΟΚΡΑΤΙΚΗ ΣΤΑΥΡΟΦΟΡΙΑ 


ΑΘΗΝΑ 2004, ΕΥΡΥΤΕΡΟΙ ΕΞΟΥΣΙΑΣΤΙΚΟΙ 
ΣΧΕΔΙΑΣΜΟΙ ΚΑΙ ΟΛΥΜΠΙΑΚΟΙ ΑΓΩΝΕΣ 

(Πολιτιστική Ολυμπιάδα-Εργατικά Ατυχήματα-Λεηλασία 
ΣΑΒΒΑΤΟ 14/02/2004 6:00 μ.μ. του Περιβάλλοντος-Επιχειρήσεις “Σκούπα”-Αναπλάσεις- 

ΠΟΛΥΤΕΧΝΕΙΟ Τσιμεντοποιήσεις -Μίζες-Φορολογία-Καταστολή) 

ΚΟΙΝΩΝΙΚΕΣ ΑΝΤΙΣΤΑΣΕΙΣ-ΔΡΑΣΗ ΚΑΤΑ ΤΗ 
ΔΙΑΡΚΕΙΑ ΚΑΙ ΜΕΤΑ ΤΗΝ ΟΛΥΜΠΙΑΔΑ. 
ΣΥΝΑΥΛΙΑ 


ΤΡΙΤΗ 17/02/2004 6:00 μ.μ. ΠΟΡΕΙΑ ΕΝΑΝΤΙΑ ΣΤΗΝ ΟΛΥΜΠΙΑΔΑ 

ΟΜΟΝΟΙΑ 


Γιατί γίνεται ένας πόλεμος; 


(Τα παρασκήνια της αμερικανικής επίθεσης στο Ιράκ το 1991) 

Τα έξοδα για τον πόλεμο του κόλπου ήταν 40 δισεκατομμύρια δολάρια Μα ποιος τα πλήρωσε; Ενστικτωδώς μας έρχεται να πούμε 
πως τα 40 δις $ τα πλήρωσαν οι Η.Π.Α. Αυτό αληθεύει μερικώς: πράγματι.. .40 ΔΙΣΕΚΑΤΟΜΜΥΡΙΑ $ εκ των οποίων το 25% 
των εξόδων πληρώθηκε από τις ΗΠΑ (10 ΔΙΣ $), το 75% των εξόδων πληρώθηκε από τα Αραβικά κράτη, συγκεκριμένα από 
Κουβέιτ και Σαουδική Αραβία (30 ΔΙΣ $) Μα που τα βρήκαν τα χρήματα; Η τιμή του πετρελαίου πριν τον πόλεμο ήταν περίπου 
15$ το βαρέλι αλλά με τον Πόλεμο του Κόλπου ανέβηκε μέχρι τα 42 $ το βαρέλι, δημιουργώντας ένα ΕΧΤΚΑ κέρδος 
υπολογιζόμενο γύρω στα 60 ΔΙΣ $ Σε ποιόν πήγε αυτό το κέρδος; Στα Αραβικά Κράτη ισχύει ο νόμος του ΓιΓ(γ - Ιϊίίγ: 50% στο 
εκάστοτε κράτος και 50% στην πολυεθνική που ελέγχει το κοίτασμα. Έτσι έχουμε καθαρά κέρδη από την αύξηση του 
πετρελαίου: 60 ΔΙΣ $.Τα 30 ΔΙΣ $ στις πετρελαϊκές εταιρίες και τα άλλα 30 ΔΙΣ $ στις κυβερνήσεις των αραβικών κρατών 
(Κουβέιτ + Σαουδική Αραβία) Ποιανού είναι οι πετρελαϊκές εταιρίες; Στη Μέση Ανατολή η εξόρυξη και το εμπόριο του 
πετρελαίου είναι κυριολεκτικά στα χέρια των 7 Αδελφών (δΐιείΐ, Τοπιού, Εκκο...), όλες αμερικάνικες, από τις οποίες 5 είναι 
κρατικές. Από τα 30 ΔΙΣΕΚΑΤΟΜΜΥΡΙΑ $ τα 21 δις $ πήγαν στο αμερικάνικο κράτος και τα 9 δις $ σε ιδιώτες αμερικάνους. 
Ας κάνουμε λίγους λογαριασμούς... 


Αραβικά 

Κράτη 


Κνβέριη 
ση ΗΠΑ 


Ιδιώτες 

ΗΠΑ 


Έξοδα πολέμου 


30 δις $ 


10 δις $ 


Κέρδος από τηυ 
αΐϊηση του 
πετρελαίου 

30 δις $ 


21 δις $ 


Κέρδη ή Τίμιες 


9 δις $ 


Κέρδος 11 δις $ 


Κέρδος 9 δις $ 



Τώρα όλα είναι ξεκάθαρα... οι ΗΠΑ κέρδισαν 20 δις $ από τον 
πόλεμο! Όμως δεν τελείωσε ακόμα... Τελικά ποιος πλήρωσε τον 
πόλεμο του '91 στο Ιράκ; Αυτοί που χρησιμοποιούν το πετρέλαιο...δηλαδή εμείς!!! Δηλαδή οι ΗΠΑ, από την αύξηση της τιμιής 
του πετρελαίου και από τα κέρδη από το οπλικό σύστημα κέρδισαν... 11 δισεκατομμύρια $ άμεσα και 49 δισεκατομμύρια $ 
από το οπλικό σύστημα!!! Που πήγαν όμως τα 40 δις $ που ξοδεύτηκαν για τον πόλεμο;? Στην πολεμική βιομηχανία, που 
όλως τυχαίως είναι όλη σχεδόν... ΑΜΕΡΙΚΑΝΙΚΗ!!! Είναι εύκολο λοιπόν να υποθέσουμε πως ο Πόλεμος του Κόλπου, το 
1991, έγινε μόνο και μόνο για αυτά τα οικονομικά αίτια, και όχι για κάποιο 'ανθρωπιστικό' σκοπό ή για το 'δικαίωμα της 
ελευθερίας 1 . 

ΑΛΛΗΛΕΓΓΥΗ ΣΤΟ ΛΑΟ ΤΗΣ ΠΑΛΑΙΣΤΙΝΗΣ 


Το σχέδιο ανατροπής, καταστολής και εξαφάνισης κάθε 
είδους αντίστασης στη νέα τάξη πραγμάτων που έχει 
δημιουργήσει το νέο πακγοσμιοποιημένο περιβάλλον 
βρίσκεται σε εξέλιξη. Αυτό που επιτάσσει τώρα η πολιτική 
του "πολιτισμένου" δυτικού κόσμου είναι η δημιουργία 
τείχους αποκλεισμού των "βαρβάρων" της Ανατολής. Ένα 
τείχος που αντιπροσωπεύει ένα νέο συμβολικό σύνορο 
διαχωρισμού των λαών, δημιουργώντας φόβο, μίσος και 
φθόνο ανάμεσα σε ανθρώπους που, ουσιαστικά, δεν έχουν να 
χωρίσουν τίποτα. 

Το Ισραήλ, υπό την ανοχή του Ο.Η.Ε. και τη συμπαράσταση 
του δυτικού κόσμου, κατασκευάζει ένα γιγάντιο τείχος 
(συνολικού μήκους 650χλμ. Και ύψους 8μ.)μέσα στα εδάφη 
της Δυτικής Όχθης, με πρόσχημα την προσπάθεια ανατροπής 
εισβολής καμικάζι, και πραγματοποίησης νέων 
τρομοκρατικών χτυπημάτων. Ένα πρόσχημα που πέφτει σαν 
χάρτινος πύργος μπροστά στην πραγματική διάσταση του 
όλου επιχειρήματος. Η κυβέρνηση Σαρόν σε συνεργασία 
πάντα και υπό την σκέπη των Αμερικανών, επιθυμεί να 
καταδικάσει ακόμη περισσότερο τον χιλιοταλαιπωρημένο λαό 
της Παλαιστίνης, οδηγώντας τον σε οικονομικό αποκλεισμό, 
με μοναδικό σκοπό την προώθηση της πολιτικής της. Μια 
πολιτική εθνικών εκκαθαρίσεων στην Παλαιστίνη με κύρια 
χαρακτηριστικά τις επιδρομές και τους αποκλεισμούς 
Παλαιστινιακών πόλεων. Κύριο μέλημα επίσης, του 
Ισραηλινού ηγέτη είναι κ η εδραίωση ενός καθεστώτος 
απαρτχάιντ στην κατεχόμενη Παλαιστίνη. Ένα καθεστώς 
απαρτχάιντ, που επιβάλλεται και θα επιβάλλεται σε όλους 



όσους δεν πρόσκεινται και δεν εναρμονίζονται στις 
καπιταλιστικές και ιμπεριαλιστικές ορέξεις του δυτικού 
κόσμου. 


Το τείχος της Δυτικής Όχθης δεν αποτελεί παρά ένα, από τα 
πολλά ορατά και αόρατα τείχη που υψώνονται καθημερινά 
μπροστά μας, και αποτελούν τα προπύργια για την ραγδαία 
εξάπλωση του κράτους και του κεφαλαίου. 


Στις Η.Π.Α. υπάρχουν πάνω από 130 πολιτικοί 
κρατούμενοι. Η πλειοψηφία τους είναι βέβαια μαύροι, 
πολλοί εκ των οποίων πρώην μέλη του κόμματος των 
Μαύρων Πάνθηρων και πρώην στελέχη του μαύρου 
απελευθερωτικού στρατού. Επίσης, πολλοί είναι οι 
λευκοί και οι νοτιαμερικανοί που βρίσκονται στη 
φυλακή για την αντιιμπεριαλιστική τους στάση και την 
υποστήριξη τους στον μαύρο απελευθερωτικό αγώνα 
στις Η.Π.Α. Υπάρχει και ένας αριθμός Αμερικανών 
Ινδιάνων που είναι έγκλειστοι εξαιτίας του αγώνα τους 
ενάντια στις πρακτικές γενοκτονίας που εφαρμόζει η 
αμερικάνικη κυβέρνηση πάνω στο λαό τους, και αρκετοί 
Πορτορικανοί, η φυλάκιση των οποίων οφείλεται στον 
αντιαποικιακό τους αγώνα ενάντια στις Η.Π.Α. Οι 
πολιτικοί κρατούμενοι δέχονται συχνά παρενοχλήσεις 
απ' τους αξιωματούχους των φυλακών, ενώ οι 
περισσότεροι ξυλοκοπούνται και κακοποιούνται κατά 


τη διάρκεια του παράνομου εγκλεισμού τους. Άλλοι 
βρίσκονται απομονωμένοι στις πιο απόμακρες φυλακές 
των Ηνωμένων Πολιτειών, ενώ τα ψυχολογικά 
βασανιστήρια που τους επιβάλλονται είναι καθημερινά 
και εφαρμόζονται με μοναδικό σκοπό να τους λυγίσουν. 
Στη προσπάθειά τους να βγάλουν εις πέρας την 
αποστολή τους, έφτασαν στο σημείο να αρνηθούν 
ιατρική περίθαλψη σε πολλούς εξ αυτούς, όπως συνέβη 
στην περίπτωση του ΑΙιιη ΒοιΤιηιιη. 

Ο έξοχος επαναστάτης Χιούη Νιούτον, ο ιδρυτής των 
Μαύρων Πάνθηρων έλεγε το 1973 "οι Η.Π.Α. είναι μια 
αυτοκρατορία, ένα έθνος-κράτος που έχει 
μετασχηματιστεί σε μια δύναμη που ελέγχει όλες τις 
χώρες και τους λαούς του κόσμου" Οφείλω και οφείλεις 
να αντισταθούμε... 


































































